TEHNISKĀ SPECIFIKĀCIJA
Būvuzraudzības pakalpojumiem būvobjektā: „Meliorācijas sistēmas kolektora izbūve Osīšu ielā, Ropažu novadā, Stopiņu pagastā, Dzidriņas ciemā”
· Pasūtītājs: Ropažu novada pašvaldība (reģ. Nr. 90000067986, Institūta iela 1a, Ulbroka, LV-2130) 
· Būvprojekts: “Meliorācijas sistēmas kolektora izbūve Osīšu ielā, Ropažu novadā, Stopiņu pagastā, Dzidriņas ciemā”, šifrs: MP-25/12 (2025. gads, izstrādātājs SIA “Rūķis AG”), Dzidriņas ciems, Stopiņu pagasts, Ropažu novads (pašvaldības un privātīpašumi, t.sk. z.v. kadastra apzīmējums 80960040570, 80960041002, 80960041003)
· Normatīvais pamats: MK noteikumi Nr. 500 “Vispārīgie būvnoteikumi”, MK noteikumi Nr. 550 “Hidrotehnisko un meliorācijas būvju būvnoteikumi”, MK noteikumi Nr. 329 (Latvijas būvnormatīvs LBN 224-15 “Meliorācijas sistēmas un hidrotehniskās būves”), MK noteikumi Nr. 92 “Darba aizsardzības prasības, veicot būvdarbus”, kā arī citi saistošie normatīvie akti, kas nepieciešami kvalitatīvai būvuzraudzības pakalpojumu un būvdarbu izpildei. 
1. Vispārīgās prasības un būvuzraudzības mērķis
1.1. Būvuzraudzības mērķis ir nodrošināt un aizstāvēt Pasūtītāja tiesības un tiesiskās intereses būvdarbu veikšanas procesā, kā arī nepieļaut būvniecības dalībnieku patvaļīgas atkāpes no akceptētā būvprojekta, būvniecību reglamentējošo normatīvo aktu prasībām un Darbu veikšanas projekta (DVP) tehnoloģijas visā būvuzraudzības veikšanas periodā. 
1.2. Būvuzraugam jāveic savi pienākumi atbilstoši Būvniecības likumam, MK noteikumiem Nr. 500 “Vispārīgie būvnoteikumi”, MK noteikumiem Nr. 550 “Hidrotehnisko un meliorācijas būvju būvnoteikumi”, MK noteikumiem Nr. 329 (LBN 224-15 “Meliorācijas sistēmas un hidrotehniskās būves”), šīs Tehniskās specifikācijas un Darba uzdevuma (būvniecības darbiem) prasībām, kā arī Vispārējām prasībām būvdarbu veicējiem Ropažu novada pašvaldības būvniecības objektu būvdarbu laikā.
1.3. Būvuzraugs nodrošina pilnu būvuzraudzības ciklu no būvdarbu uzsākšanas brīža līdz būvobjekta pilnīgai nodošanai ekspluatācijā un uzrauga konstatēto defektu novēršanu pēc būvdarbu pabeigšanas akta parakstīšanas. 
2. Būvuzrauga galvenie pienākumi un uzdevumi

2.1. Dokumentācijas saskaņošana un pārbaude:
· Ne vēlāk kā 3 (triju) darba dienu laikā pēc saņemšanas izskatīt un saskaņot Būvdarbu veicēja izstrādāto Darbu veikšanas projektu (DVP), satiksmes organizācijas shēmu un darbu izpildes laika grafiku vai sniegt motivētus rakstiskus iebildumus. 
· Pirms rakšanas darbu uzsākšanas pārbaudīt pazemes inženierkomunikāciju precīzas nospraušanas aktus, rakšanas atļauju esamību un saskaņojumus ar tīklu īpašniekiem. 
· Pārbaudīt un saskaņot Būvdarbu veicēja iesniegtās būvizstrādājumu un materiālu atbilstības deklarācijas un tehniskās pases. Materiālu vai tehnoloģiju aizstāšanas gadījumā izvērtēt to ekvivalentumu un iesniegt atzinumu Pasūtītājam. 
2.2.  Kvalitātes un tehnoloģiju kontrole būvlaukumā:
· Uzraudzīt būvdarbu secību un tehnoloģiskā procesa atbilstību akceptētajam būvprojektam un LBN 224-15 normām. 
· Kontrolēt apauguma novākšanas, grāvju gultnes/slīpumu rakšanas, kūdras izstrādes (uz paklājiem) un atbērtņu izlīdzināšanas atbilstību būvprojektam. 
· Pārbaudīt caurteku pamatnes sagatavošanu, grunts blīvēšanu un iebūves augstuma atzīmes.
· Piedalīties visu segto darbu (grāvju pamatnes, caurteku pamatnes/gultnes, drenu izteku izbūve u.c.) un nozīmīgo konstrukciju pieņemšanā, parakstot atbilstošos aktus. 
2.3. Darba drošība, vides aizsardzība un trešo pušu intereses:
· Kontrolēt darba aizsardzības (MK noteikumi Nr. 92), ugunsdrošības un vides aizsardzības normatīvo aktu prasību ievērošanu būvlaukumā. 
· Nepieļaut naftas produktu un degvielas noplūdi vidē (nodrošināt, ka tehnika aprīkota ar absorbējošiem paklājiem un bonām). 
· Uzraudzīt, lai Būvuzņēmējs saskaņotu piekļuvi/izmantošanu ar blakus esošo nekustamo īpašumu īpašniekiem un radītu minimālus traucējumus apkārtējai videi un iedzīvotājiem. 
· Nodrošināt, lai būvdarbu rezultātā netiktu pasliktinātas pašvaldības un citu zemes īpašnieku zemes izmantošanas iespējas. 
2.4. Fotofiksācija, uzmērījumi un Būvniecības informācijas sistēma (BIS):
· Nodrošināt regulāru būvniecības procesa, nozīmīgo posmu, segto darbu, kā arī konstatēto defektu un pārkāpumu fotofiksāciju. 
· Kopā ar Būvdarbu veicēju pārbaudīt faktiski izpildīto apjomu uzmērījumus, apliecināt to atbilstību faktiskajai situācijai un uzglabāt kontroles pierakstus. 
· Veikt regulārus būvuzraudzības kontroles ierakstus, rīkojumus un saskaņojumus Būvniecības informācijas sistēmā (BIS). 
3. Būvuzrauga pienākumi, uzraudzības plāns un atskaites

3.1. Meliorācijas sistēmu būvdarbu būvuzrauga pienākumi:
· Normatīvā atbilstība: Veikt būvdarbu būvuzraudzību saskaņā ar MK noteikumiem Nr. 500 (“Vispārīgie būvnoteikumi”), MK noteikumiem Nr. 550 (“Hidrotehnisko un meliorācijas būvju būvnoteikumi”), MK noteikumiem Nr. 329 (LBN 224-15) un apstiprināto Būvprojektu, kā arī citu šim projektam piesaistīto dokumentāciju. 
· Vispārējā uzraudzība: Nodrošināt būvniecības procesa uzraudzību no būvdarbu uzsākšanas līdz objekta pilnīgai nodošanai ekspluatācijā, kā arī piedalīties vadības apspriedēs pēc nepieciešamības. 
· Kvalitātes un materiālu kontrole:
1) Kontrolēt būvdarbos izmantojamo materiālu, iekārtu un izstrādājumu atbilstību būvprojekta specifikācijām; 
2) Periodiski pārbaudīt Būvdarbu veicēja ieviesto darba kvalitātes kontroli un tās atbilstību akceptētajam Darbu veikšanas projektam (DVP); 
3) Informēt Pasūtītāja Projekta vadītāju par konstatētajām neatbilstībām būvprojekta tehniskajos risinājumos. 
· Segtie darbi un apjomu kontrole:
1) Piedalīties visu segto darbu un nozīmīgo konstrukciju pieņemšanā; 
2) Pārbaudīt un apstiprināt faktiski paveikto būvdarbu apjomus, izpildes uzmērījumus un uzmērījumu dokumentāciju, apliecinot to atbilstību reālajai situācijai dabā; 
3) Saglabāt uzmērījumu kontroles pierakstus līdz būvdarbu kvalitātes gala novērtējumam; 
4) Veikt būvniecības procesa un nozīmīgo posmu regulāru fotofiksāciju. 
· Reģistrācija BIS un būvdarbu žurnālā:
1) Veikt regulārus kontroles un būvuzraudzības ierakstus Būvdarbu žurnālā / Būvniecības informācijas sistēmā (BIS); 
2) Kontrolēt līguma un laika grafika izpildi. Atkāpju vai termiņu kavējumu gadījumā reģistrēt pārkāpumus BIS, uzdot novērst trūkumus, sastādīt aktus un par tiem informēt Būvuzņēmēju un Pasūtītāja Projekta vadītāju. 

3.2. Būvuzraudzības plāns:
· Ne vēlāk kā 5 (piecu) darba dienu laikā pēc DVP saskaņošanas Būvuzraugs izstrādā un iesniedz Pasūtītājam Būvuzraudzības plānu. 
· Plānā ietver: vispārīgo informāciju par objektu, būvuzraudzības veikšanas aprakstu, risku analīzi, kvalitātes pārbaudes un to apjomus, fotofiksācijas kārtību, materiālu saskaņošanas procedūru, kā arī būvspeciālistu laika sadalījumu pa galvenajiem būvdarbu posmiem. 
· Būvuzraugs regulāri aktualizē Būvuzraudzības plānu būvdarbu gaitā, bet pēc būvdarbu pabeigšanas tā izpildi iesniedz BIS. 
3.3. Ikmēneša ziņojumi un dokumentu saskaņošana:
· Ikmēneša ziņojums: Būvuzraugs katru mēnesi (līdz nākamā mēneša 5. datumam) iesniedz Pasūtītājam ikmēneša progresa ziņojumu, kurā ietver: 
1) Pārskata periodā izpildīto būvdarbu detalizētu aprakstu un datus; 
2) Progresa un sākotnējā laika grafika atbilstības analīzi (ar preventīvajām darbībām); 
3) Konstatētos/novērstos defektus, neatbilstības un pārkāpumu aktus; 
4) Veikto pārbaužu rezultātus un fotofiksācijas materiālus; 
5) Būvdarbu veicēja iesniegto izpildes aktu pārbaudes un saskaņojuma atzinumus. 
· Dokumentu izskatīšanas termiņš (Sadarbība): Būvuzraugam jāizskata un jāsniedz atbilde uz iesniegtajiem Būvuzņēmēja vai Pasūtītāja dokumentiem (t.sk. samaksas dokumentiem, tāmēm un saskaņojumiem) pēc iespējas ātrāk, bet ne vēlāk kā 5 (piecu) darba dienu laikā no saņemšanas brīža. 
4. Speciālistu piesaiste un darba laika ieguldījums

4.1. Uzraudzības izpildē ir jānodrošina Uzraudzības darbinieku komanda ar zemāk tabulā norādīto darba laika ieguldījumu:
	Nozarei atbilstošs speciālists
	Speciālistu skaits
	Minimālais darba laika ieguldījums

	Meliorācijas sistēmu būvdarbu būvuzraugs (sertificēts meliorācijas sistēmu būvuzraudzībā)
	1
	48 stundas



4.2. Būvuzraugam ir pienākums katru reizi, ierodoties būvobjektā, veikt atbilstošu ierakstu Būvdarbu žurnālā / BIS, norādot ierašanās un atstāšanas laiku, kā arī paveiktos kontroles uzdevumus.
4.3. Būvuzraugam jābūt nodrošinātam ar nepieciešamo materiāltehnisko aprīkojumu (pieeja internetam/BIS, elektroniskās saziņas līdzekļi, mērierīces un kvalitātes kontroles ierīces). 

5. Darbu pieņemšana un objekta nodošana ekspluatācijā

5.1. Pēc būvdarbu pabeigšanas Būvuzraugs pārbauda Būvdarbu veicēja sagatavoto pilno izpilddokumentāciju. 
5.2. Būvuzraugs pārbauda Būvdarbu veicēja veiktās izbūvēto cauruļvadu (kolektoru) CCTV inspekcijas materiālus (videoierakstus un sagatavoto tehnisko slēdzienu), pārliecinoties par cauruļvadu faktisko stāvokli, slīpumiem, savienojumu mezgliem un tīrību pirms objekta nodošanas.
5.3. Būvuzraugs piedalās būvobjekta pieņemšanā ekspluatācijā un iesniedz Būvniecības informācijas sistēmā (BIS) Būvuzraudzības plāna izpildes pārskatu. 
5.4. Būvuzraugs nodrošina konstatēto defektu novēršanas uzraudzību līdz būves galīgai pieņemšanai ekspluatācijā.

